লি ওয়াচস্টেটার
লিওনা ওয়াচস্টেটার (জন্ম মে ১৯২৮), ডাকনাম মামা লি, একজন মার্কিন লেখিকা এবং যাত্রীবাহী ভ্রমণজাহাজের দীর্ঘমেয়াদী যাত্রী। ওয়াচস্টেটার একজন নিবন্ধিত সেবিকা হিসেবে কাজ করতেন, তার স্বামী ছিলেন একজন ব্যাংকার। এই দম্পতি ১৯৬২ সালে প্রথম জাহাজে করে ভ্রমণে গিয়েছিলেন এবং তাদের জীবদ্দশায় মোট ৮৯টি জাহাজে ভ্রমণ করেছেন। তার স্বামী ১৯৯৭ সালে মারা যান এবং বলেন যে মৃত্যুর আগের দিন লিওনা জাহাজে ভ্রমণ চালিয়ে যান। তিনি প্রাথমিকভাবে একক ভ্রমণকারী হওয়ার আগে বন্ধুর সাথে ক্রুজ(যাত্রীবাহী ভ্রমণ অথবা প্রমোদ ভ্রমণের) জাহাজে বহুবার ভ্রমণ করেছিলেন। ওয়াচস্টেটার ২০০৫ সালে হল্যান্ড-আমেরিকা লাইনের ক্রুজ জাহাজ এমএস প্রিন্সেনডামে বসবাস শুরু করেন। ওয়াচস্টেটার ভ্রমণ জাহাজে ঘণ্টার পর ঘণ্টা নেচে কাটিয়েছেন। প্রিন্সেন্ডাম তাকে প্রশিক্ষিত নাচের সঙ্গী দেওয়া বন্ধ করার পরে ২০০৮ সালে ক্রিস্টাল সিরেনিটিতে বাকিটা জীবন যাপন করতে চলে যান। ক্রিস্টাল সেরেনিটিতে বসবাস করতে তার ১৬৪,০০০ মার্কিন ডলার খরচ হয়। ২০১৭ সালে, তিনি আই মে বি হোমলেস, বাট ইউ শুড সী মাই ইয়াট বইটি প্রকাশ করেন, যাতে এক দশক সময় ক্রিস্টাল সেরেনিটি জাহাজে অবস্থানকালীন জীবনের বিশদ বিবরণ তিনি তুলে ধরেছেন।